jkorsvik/nowiki_second_scrape_merged huggingface dataset:
Anniken Krutnes

Anniken Krutnes (født 15. september 1968 i Asker) er en norsk diplomat. Hun er utdannet siviløkonom og cand.jur. og har vært tilknyttet den norske utenrikstjenesten siden 1994.
Krutnes var underdirektør i Utenriksdepartementet fra 2004 til 2008, og var deretter ekspedisjonssjef fra 2008 til 2011. I 2011 ble hun utnevnt til ambassadør i Haag. Det embetet hadde hun til 2016, da hun ble spesialrådgiver/ambassadør for arktiske og antarktiske spørsmål, herunder norsk representant til Arktisk Råd og Antarktistraktatsamarbeidet (ATCM og CCAMLR), frem til 2018.
I årene 2018–2020 var hun avdelingsdirektør og nestleder for Avdeling for sikkerhetspolitikk og nordområdene i Utenriksdepartementet. Hun var også representant til FNs ekspertgruppe for å fremme ansvarlig statlig bruk av cyberspace.
I mars 2020 ble hun utnevnt til Norges ambassadør i Washington, D.C.


== Referanser ==
Arkitekturåret 1988

Arkitekturåret 1988 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1988.


== Bygninger ==


== Hendelser ==


== Priser ==
Alvar Aalto-medaljen – Alvaro Siza
Architecture Firm Award – Hartman-Cox Architects
Den europeiske unions pris for samtidsarkitektur (Mies van der Rohe Prize) – Alvaro Siza for Banco Borges e Irmão, Vila do Conde
Pritzker Architecture Prize – Oscar Niemeyer og Gordon Bunshaft
RAIA Gold Medal – Romaldo Giurgola
Royal Gold Medal – Richard Meier
Thomas Jefferson Medal in Architecture – Romaldo Giurgola
Twenty-five Year Award – Washington Dulles International Airport Terminalbygning


== Fødsler ==


== Dødsfall ==
21. januar – Cornelis van Eesteren, nederlandsk arkitekt og byplanlegger (født 1897)
Mars – Tom Ellis, engelsk arkitekt (født 1911)
12. mars – Bernard Rudofsky, østerriksk amerikansk forfatter, arkitekt, samler, lærer, designer og sosialhistoriker (født 1905)
15. mai – William Henry Harrison, arkitekt fra USA (født 1897)
21. august – Ray Eames, arkitekt og designer fra USA (født 1912)
22. november – Luis Barragán, mexicansk arkitekt (født 1902)
Secretary of State for the Northern Department

Secretary of State for the Northern Department (norsk: minister for det nordlige departement) var en engelsk og senere britisk ministerpost som ble opprettet i 1660 og nedlagt i 1782.


== Både innenriks- og utenriksminister ==
Den nordlige ministeren var både innenriks- og utenriksminister for sitt område.Den nordlige ministeren var innenriksminister for det nordlige England. I 1746 ble han også innenriksminister for Skottland.
Som utenriksminister hadde den nordlige ministeren ansvaret for forbindelsene til de nordlige landene, Det tysk-romerske rike, Nederland, Danmark, Sverige, Polen og Russland.


== Det sørlige departement ==
Sammen med det nordlige departementet var det også et sørlig departement (Secretary of State for the Southern Department).
Som innenriksminister var den sørlige ministeren ansvarlig for den sørlige delen av de britiske øyer (det sørlige England samt Wales og Irland).
Som utenriksminister hadde han ansvaret for forbindelsene til de sørlige landene, Frankrike, andre latinske land og Det osmanske rike.Opprinnelig var den sørlige minister også minister for koloniene i Nord-Amerika. I 1768 ble ansvaret for de amerikanske koloniene flyttet over til et nyopprettet kolonidepartementet.


== Nedleggelse ==
I 1782 ble den sørlige og nordlige ministerposten nedlagt. Oppgavene  ble delt mellom det nye utenriksdepartementet og det nye innenriksdepartementet.


== Referanser ==
En time med deg

En time med deg (originaltittel: One Hour with You) er en amerikansk filmmusikal fra 1932 regissert og produsert av Ernst Lubitsch med regiassistanse av George Cukor etter teaterstykket Only a Dream av Lothar Schmidt.
En franskspråklig versjon av filmen med tittelen Une heure près de toi ble laget samtidig med, Lili Damita i rollen som Mitzi Olivier.


== Medvirkende ==
Maurice Chevalier - Dr. Andre Bertier
Jeanette MacDonald - Colette Bertier
Genevieve Tobin - Mitzi Olivier
Charles Ruggles - Adolph
Roland Young - Professor Olivier
Josephine Dunn - Mademoiselle Martel
Richard Carle - Henri Dornier – Private Detective
Barbara Leonard - Mitzi's Maid
George Barbier - Police Commissioner
Donald Novis - Crooner


== Referanser ==


== Eksterne lenker ==
(en) En time med deg på Internet Movie Database 
(sv) En time med deg i Svensk Filmdatabas 
(da) En time med deg i Danmark Nationale Filminstitut 
(fr) En time med deg på Allociné 
(nl) En time med deg på MovieMeter 
(en) En time med deg på AllMovie 
(en) En time med deg på Turner Classic Movies 
(en) En time med deg på Rotten Tomatoes
H.E.R.

Gabriella Wilson (født 1997 i USA), bedre kjent som artisten H.E.R., et akronym for Having Everything Revealed, er en sanger og låtskriver fra USA. Hun spiller en rekke instrumenter, bl.a. gitar og keyboards. Hun signerte med RCA Records da hun var 14 år da hun slapp singelen «Something to Prove», under navnet Gabriella Wilson.Hun tok artistnavnet H.E.R. i 2016 og gav ut sin debut-EP H.E.R. Volume 1 samme år. Hun gav ut ytterligere EPer: H.E.R. Volume 2 (2017) og The B Sides (2017). I Used to Know Her: The Prelude (2018) og I Used to Know Her: Part 2 (2018). Hennes første album H.E.R. ble utgitt i oktober 2017, med spor fra de første EPene med et tillegg av seks sanger. H.E.R. ble nominert til fem Grammy-priser i 2019, og vant prisene for beste R&B opptreden og beste R&B Album. I 2020, ble hun nomimert til fem Grammy-priser. I 2021 vant hun Grammy for årets sang: "I Can't Breathe", en sang dedikert til Black lives matter-bevegelsen.   


== Referanser ==


== Eksterne lenker ==
(en) Offisielt nettsted 
(en) H.E.R. – kategori av bilder, video eller lyd på Commons 
(en) H.E.R. på Internet Movie Database 
(en) H.E.R. hos The Movie Database 
(en) H.E.R. på Apple Music 
(en) H.E.R. på Discogs 
(en) H.E.R. på MusicBrainz 
(en) H.E.R. på SoundCloud 
(en) H.E.R. på Spotify 
(en) H.E.R. på Last.fm 
(en) H.E.R. på AllMusic 
(en) H.E.R. på Twitter 
H.E.R. på Facebook 
H.E.R. på Instagram 
(en) H.E.R. på YouTube 
H.E.R. på TikTok
Misjonen (radioprogram)

Misjonen er et radioprogram på P4, med programlederne Atle Antonsen og Johan Golden. Programmet sendes på fredager, i tillegg går det også en såkalt "destillert" sending på lørdager, som bringer frem gamle klipp. En typisk sending går stort sett ut på harselas med dagsaktuelle saker, og en egen seksjon for lokale nyheter. Det er også noen tilbakevendende spalter som dukker opp med jevne mellomrom. Forgjengeren Kommisjonen gikk på Kanal 24 med de samme programlederne. Egil Hegerberg har ved flere anledninger vært vikarierende programleder.
Atle Antonsen trakk seg i slutten av 2022 midlertidig fra programmet etter at det ble kjent at Sumaya Jirde Ali anmeldte Antonsen for hatefulle ytringer.


== Referanser ==


== Eksterne lenker ==
(no) Offisielt nettsted 
(no) Misjonen på Facebook
Johan Åkerman

Johan Åkerman (født 20. november 1972, Stockholm, Sverige) er en svensk ishockeyspiller.
Åkerman tilbrakte mesteparten av sin karriere i den svenske ligaen for å spille for klubbene Hammarby IF, AIK IF, Vallentuna BK, Skellefteå AIK, HV 71 og Linköpings HC. Han vant den svenske landsmestertittelen med HV 71 i sesongen 2007/08. Han spilte også i den norske ligaen for Vålerenga Ishockey, og vant den norske mesterskapet i sesongen 1997/98 og 1998/99, i KHL-ligaen for Lokomotiv Jaroslavl, i den sveitsiske ligaen for HC Lugano, den tyske ligaen for Kölner Haie og den franske ligaen for Dragons de Rouen, som han vant tittelen som fransk nasjonal mester i sin siste sesong 2012/13.
Han gjorde to opptredener for det svenske landslaget og vant en bronsemedalje. Han spilte totalt atten kamper i verdensmesterskapet, og scoret tre mål og fire omganger.


== Referanser ==


== Eksterne lenker ==
(en) Johan Åkerman – Eurohockey.com 
(en) Johan Åkerman – Hockeydb.com 
(en) Johan Åkerman – Eliteprospects.com
Alessandro Giardelli

Alessandro Giardelli (født 5. oktober 2002 i Seriate) er en italiensk racerkjører. Han betraktes som et av de største gokartingtalentene i Italia. Han vant det italienske mesterskapet i 2015.  I 2017 var han bare 14 år gammel da han ble den yngste kjøreren i karting-historien som har deltatt i verdensmesterskapene i KZ1-kategorien, som er den viktigste kategorien innen karting.Per august 2018 hadde han kontrakt med det offisielle Lariomotorsport-teamet.


== Karriere ==


=== Karting ===
Giardelli startet sin karriere i 2012. Siden da har han vunnet adskillige nasjonale og internasjonale konkurranser og priser.  Han har hatt kontrakt med det offisielle CRG-teamet,  og med Tony Kart.


==== Resultater (utvalg) ====
1. plass i den italienske mesterskap
3. plass i WSK Night Edition
8. plass i WSK Champions Cup
5. plass i WSK Champions Cup
4. plass i WSK Final Cup
1. plass i Rokk Cup Italia
5. plass i Rokk Cup International Final
5. plass i trofeo Margutti
2. plass i Trofeo delle Industrie
1. plass 500 mil fra Granja Viana
3. plass i et europeisk mesterskapsløp
1. plass i et verdensmesterskabsløb


=== Formel-kjøring ===

Giardelli deltok i testene med båter Formel Renault og Formell 4.


== Privatliv ==
Giardellis bror Luca er også racerkjører.  i 2013 åpnet familien Giardelli en innendørs motorsportbane som fikk navnet Lario Motorsport.


== Referanser ==


== Eksterne lenker ==
(en) Alessandro Giardelli – Driver Database
Maja Christiansen

Maja Evenshaug Christiansen (født 19. februar 1996) er en norsk skuespiller. Hun er opprinnelig fra Drammen.
Hun spilte rollen som Hege Husby, venninna til hovedpersonen GT, i NRKs dramaserie Rådebank (2020–2022). For rollen ble hun nominert til Gullruten 2021 i klassen beste birolle, Gullruten 2022 i klassen beste skuespiller og Seriekritikerprisen 2022 i klassen beste skuespiller i norsk serie. Hun har også spilt i NRKs TV-serie Kampen (2013–2014) og hadde rollen som Lisa i kortfilmen Poison (2020). I desember 2021 spilte hun også en av hovedrollene i TV2-serien Julestjerna.
Hun har en bachelorgrad i skuespill fra 2018 og har også jobbet som teaterregissør for barn og unge.


== Referanser ==


== Eksterne lenker ==
(en) Maja Christiansen på Internet Movie Database
Kokottene

Kokottene, (originaltittel: Anonima cocottes) er en italiensk komedie fra 1960 regissert av Camillo Mastrocinque med Anita Ekberg i hovedrollen.


== Handling ==
Gatepiken Jeanne blir blandet inni i avsløringen av store bankbedragerier som hennes beundrer Roboti vil avsløre. Selv om han er ærligheten selv blir han forført av en vakker ungpike som holder på å lure ham, men han gjennomskuer henne til slutt. Det hele slutter lykkelig med at han frir til Jeanne.


== Rolleliste ==
Anita Ekberg : Jeanne
Renato Rascel : Paolo Robotti
Sophie Desmarets : Mme Pfiffer
Francis Blanche : bankdirektøren
Gabriella Farinon : Patrizia
Valeria Fabrizi
Pupella Maggio : svigermor
Franco Sportelli : Osvaldo


== Referanser ==


== Eksterne lenker ==
(en) Kokottene på Internet Movie Database 
(sv) Kokottene i Svensk Filmdatabas 
(en) Kokottene på AllMovie 
(en) Kokottene på Rotten Tomatoes
Steinurplott

Innen multivariat statistikk er et steinurplott (engelsk scree plot) et plott med egenverdiene til faktorer eller prinsipalkomponenter til en analyse. Steinurplott blir brukt for å bestemme antall faktorer i utforskende faktoranalyse (FA) eller hovedkomponentene i prinsipalkomponentanalyse (PCA). Fremgangsmåten for å finne statistisk signifikante faktorer eller komponenter ved hjelp av steinurplott er også kjent som en steinurtest (engelsk scree test).
Et steinurplott viser alltid egenverdiene i en nedadgående kurve, og rangerer på denne måten egenverdiene fra størst til minst. Steinurtesten går da ut på å identifisere hvor «albueknekken» oppstår, eller med andre ord hvor egenverdiene ser ut til å flate ut. Faktorer eller komponenter til venstre for dette knekkpunktet blir da ansett som signifikante og beholdes.


== Etymologi ==
Navnet steinurplott kommer fra likehten med formen til albueknekken i bunnen av en steinur. Britisk-amerikaneren Raymond B. Cattell introduserte begrepet i 1966.


== Kritikk ==
Steinurtesten har blitt kritisert av enkelte for å være subjektiv, altså at resultatet kan variere ut ifra tolkningen fra person til person. Plottet kan ha flere «albuer» som gjør det vanskelig å bestemme antallet faktorer eller komponenter som skal beholdes, hvilket gjør testen upålitelig. Metoden angir heller ingen standardskalering av x-og y-aksene, hvilket betyr at forskjellige statistiske programmer kan gi ulike plott fra de samme dataene som dermed gir grunnlag for forskjellige konklusjoner.Testen har også blitt kritisert for å produsere for få faktorer eller komponenter for faktorbevaring (retention).En mer objektiv variant av steinurtesten som har blitt foreslått er Cattell–Nelson–Gorsuch-steinurtesten (CNG scree test).


== Referanser ==
Shaho Ostadahmadi

Shaho Ostadahmadi (født 26. desember 2002) er en norsk-kurdisk fotball- og futsalspiller, som spiller fotball for Ranheim TF og futsal for Vegakameratene. Han spiller hovedsakelig offensiv midtbane, men brukes både som sentral defensiv og indreløper.


== Fotball ==
Ostadahmadi startet å spille fotball for Vestbyen i Trondheim og meldte i 2018 overgang til Ranheim. Han fikk 42 kamper for Vestbyen, hvorav tre av dem var for klubbens A-lag i 4. divisjon. I Ranheim har Ostadahmadi før 2020-sesongen spilt til sammen 31 kamper fordelt på G16-, TF G19- og 5.-divisjonslaget til Ranheim TF Menn.
Han har også vært å trent med ungdomsakademiet til Liverpool U16 i 2017 og Stabæk G16 i 2018


== Futsal ==
Han var med på Eliteserielaget til Vegakameratene foran 2017/18-sesongen og fikk to innhopp i Eliteserien, samt to kamper og ett mål i 1. divisjon.


== Eksterne lenker ==
(no) Shaho Ostadahmadi – Norges Fotballforbund 
https://tonsser.com/no/blog/nextgen/fikk-muligheten-til-aa-vise-seg-frem-for-liverpool?inapp=true Arkivert 7. april 2020 hos Wayback Machine.
Man’yōgana

Man'yōgana (japansk: 万葉仮名) er et gammelt tegnoppsett for å bruke kinesiske tegn i japansk skrift. Oppsettet var det første som ble brukt for å representere japansk fonetisk.  Det er ikke sikkert når oppsettet ble brukt for første gang, men det var i bruk fra midten av det 7. århundret i Nara-perioden.
Selv om tekster som bruker dette systemet også kan bruke kinesiske tegn for deres meningsinnhold, refererer man'yōgana kun til slike tegn når de blir brukt for å representere en fonetisk verdi. Disse verdiene ble hentet fra moderne kinesisk uttale. For eksempel, tegnet 木 ("tre") kunne representere både /mo/ (basert på mellomkinesisk [məwk]), eller /ko/ (alt. /kW/).Forenklede versjoner av man'yōgana utviklet seg senere til de moderne tegnsystemene hiragana og katakana.


== Bruk ==
Man'yōgana bruker kanji for de fonetiske egenskapene tegnene har, og ikke de semantiske. Det fantes ikke noe standardsystem for valg av kanji; ulik kanji kunne bli brukt for å representere samme lyd, vilkårlig valgt av forfatteren. Mot slutten av det 8. århundret var 970 kanji i bruk for å representere de 90 forskjellige mora i japansk. For eksempel ble diktet Man'yōshū 17/4025 skrevet slik:

I diktet blir lydene mo (母, 毛) og shi (之, 思) representert med to ulike tegn. Selv om alle partikler og de fleste ord er representert fonetisk (f.eks. 多太 tada, 安佐 asa) blir ordene ji (路), umi (海) og funekaji (船梶) fremført med semantisk, snarere enn lydmessig fortegn.


== Referanser ==


== Galleri ==
Frederik Ahlefeldt

Frederik Ahlefeldt er navnet til flere personer i slekten Ahlefeldt:

Frederik Ahlefeldt (1702–1773) − godseier og offiser
Friedrich von Ahlefeldt (1618−1665) − prost, deretter kansler for Frederik III av Slesvig-Holsten-Gottorp og Christian Albrecht av Slesvig-Holsten-Gottorp
Frederik Ahlefeldt (1623–1686) − dansk-holstensk lensgreve af Langeland, storkansler samt stattholder i Slesvig-Holstein 1648-1686
Frederik Ahlefeldt (1627-1672) − dansk-holstensk general, ofte forvekslet med de to foregående
Frederik Ahlefeldt (1662–1708) − dansk-holstensk lensgreve af Langeland og stattholder i Slesvig-Holstein 1686-1708
Jinyintansykehuset

Jinyintansykehuset i Wuhan (kinesisk: 武汉市金银潭医院; pinyin: Wǔhàn shì Jīnyíntán yīyuàn) er et sykehus i gatedistriktet Jiangjunlu i bydistriktet Dongxihu i storbyen Wuhan i provinsen Hubei i Folkerepublikken Kina, en enhet som sorterer direkte under Wuhan bys helsekomité. Jinyintansykehuset er et akuttsykehus for Hubei og Wuhan.


== Referanser ==
Hentaigana

Hentaigana (変体仮名, Hentaigana) er fonetiske tegn som representerer mora, og ble tidligere brukt i japansk, før de ble redusert og forenklet til de gjeldende hiragana og katakana. Tegnene er i stor grad historiske rester av man'yōgana, hvor mange ulike kanji ble brukt for å representere samme lyder. Hentaigana var med andre ord et resultat av den samme forenklingen av man'yōgana, som senere skulle gi opphav til tegnsystemene hiragana og katakana i former som brukes i dag.
Hentaigana ble brukt vekselsvis med tilsvarende standard frem til begynnelsen av 900-tallet, da det ble pålagt bruk av ett enkelt hiragana-tegn per mora. De er inkludert i Unicode fra og med versjon 10.0.0.


== Moderne bruk ==
Hentaigana er generelt ansett for å være foreldet, men noen mindre bruksområder gjenstår, slik som f.eks. i enkelte bedrifter og restauranter. Hentaigana er ofte brukt i noen formelle dokumenter, slik som sertifikater av japansk kampsport, dokumenter i religiøse grupper, og brukes vanligvis i dag for å gi et arkaisk og gammelmodig preg.


== Referanser ==
Bayonne Medical Center

CarePoint Health Bayonne Medical Center er et sykehus i Bayonne i New Jersey i USA. Det har 278 senger og ble grunnlagt i 1888.
Det er ett av seks sykehus i Hudson County,  og er affiliert med Hoboken University Medical Center og Christ Hospital, som også drives av for-profit-organisasjonen Hudson Hospital Opco.Sykehuset ligger i en del av den amerikanske nordøstkysten som i mars/april 2020 hadde en særlig høy konsentrasjon av covid-19-smittede og har strevet hardt med å forbedre sin behandlingskapasitet.


== Referanser ==


== Eksterne lenker ==
Offisielt nettsted
Weihnachten im Schnee

Weihnachten im Schnee er en tysk TV-film fra 2019 regissert av Till Franzen. Manuset ble skrevet av Claudia Matschulla og Arnd Mayer. I rollene ser vi blant annet Katharina Schüttler,  Ulrike Kriener, Rainer Bock, Inez Bjørg David, Anton Spieker og Janek Rieke. Wenche Myhre spiller den mindre rollen som Finja Lund. Myhre framfører to julesanger, deriblant Stille natt.Weihnachten im Schnee  ble sluppet for strømming i ZDF mediebibliotek 1. desember 2019. Free-to-air-premieren fulgte på ZDF 15. desember 2019.


== Innspilling ==
Innspillingen fant sted fra 21. februar til 25. mars 2019. Én scene ble tatt opp utenfor Garmo stavkirke på Maihaugen.


== Handling ==
Filmen handler om ekteparet Gitta og Uta Johnen fra Hamburg, som har invitert barna til å tilbringe juleferien sammen med dem på Lillehammer for første gang. Barna vet ikke at foreldrene har en hemmelighet til dem.


== I rollene ==
Katharina Schüttler – Annika Hombach
Ulrike Kriener – Gitta Johnen
Rainer Bock – Henri Johnen
Inez Bjørg David – Sanne Johnen
Anton Spieker – Bastian Johnen
Janek Rieke – Christoph Hombach
Luke Matt Röntgen – Simon Hombach
Carsten Bjørnlund – Morten Sjörgen
Johannes Hauer– Mark Peters
Wenche Myhre – Finja Lund


== Referanser ==
Szigetköz

Szigetköz (slovakisk: Malý Žitný ostrov; tysk: Kleine Schüttinsel) er ei elveøy nordvest i Ungarn og sørvest i Slovakia. Øya ligger mellom Donau og den sørlige forgreiningen Mosoni-Duna, og utgjør ca. 7 % av Den lille ungarske slette. Arealet er 375 km². Lengden er 52 km og bredden ca. 6–8 km. Høyden over havet varierer mellom 110 og 125 meter.
En mindre, nordlig del av Szigetköz ligger nå i Slovakia. Mens den sørlige, ungarske delen har eksistert i tusenvis av år, ble den nordlige delen opprettet ved byggingen av Gabčíkovo-Nagymaros kraftverk. Gjennom byggingen av kraftverket ble Donau flyttet til en kanal innenfor Slovakias grense, og delen mellom Donaus gamle løp og kraftstasjonskanalen ble lagt til Szigetköz.
Øya fungerer som hekkeområde for trekkfugler og er også et tilfluktssted for ville dyr (f.eks. hjort). I tillegg finnes det forskjellige typer planter som ellers ikke er utbredt i de to landene.
Store deler av Szigetköz har vært vernet siden 1987. I tillegg er det planlagt en nasjonalpark på øya.


== Referanser ==
Lox

Lox (hebraisk: לקס) er en filet av sukker-saltet laks. Lox er en type lakseprodukt servert på en bagel med kremost, og blir vanligvis garnert med tomat, skivet løk, agurk og noen ganger kapers. Retten er fra det amerikansk-jødiske kjøkken.


== Etymologi ==
Det amerikansk-engelske ordet lox stammer fra det jiddiske ordet for laks, לאַקס laks (sml. tysk Lachse, svensk lax), som har sin opprinnelse i det germanske ordet *laks-. Ordet lox har kognater i flere germanske språk, for eksempel gravlaks i skandinaviske land. Ordets store utbredelse betyr sannsynligvis at det eksisterte i sin nåværende form i et urindoeuropeisk språk.


== Referanser ==
Thee Yezen Al-Obaide

Thee-Yezen Al-Obaide (født 1983 i Bagdad, Irak) er en aktivist. Han flyktet til Norge, da han var 17 år sammen med sin familie. Han er freelancer, aktivist, og jobbet som oversetter på Pål Refsdals film Dugma - The Button. The Future of Iraq er hans regidebut, regissert i samarbeid med Mats Muri.Al-Obaide sto i 2018 fram som skeiv muslim i forbindelse med Oslo Pride. Han har tidligere markert seg som antikrigs-aktivist og antirasist. Al-Obaide tok initiativet til den mye omtalte demonstrasjonen som fikk både norske muslimer og et samlet politisk Norge, med Erna Solberg i spissen, til å stå sammen og si Ikke i Islams navn. Han er grunnlegger av organisasjonen Salam Norge som fremmer et inkluderende og trygt miljø for lesbiske, homofile, bifile, transpersoner, og/eller andre ikke-kjønnsnormative med muslimsk bakgrunn i Norge.
Han ble i 2020 tildelt Zola-prisen.


== Referanser ==
Bayonne (New Jersey)

Bayonne er en havneby i Hudson County i New Jersey i USA, med et areal på 29,1 km² hvorav halvparten er land og halvparten vann. I 2006 var innbyggertallet 57 886 etter an beregning fra United States Census Bureau. Byen inngår i New Yorks storbyregion og ligger på vestre side av Upper New York Bay.


== Geografi ==
Bayonne ligger på en halvøy, Bergen Neck, som avgrenses i vest av Newark Bay, i sør sundet Kill Van Kull og i øst Upper New York Bay. Den sørlige odden er Bergen Point. Administrativt grenser Bayonne til bye Jersey City i nord, Staten Island og Brooklyn i New York i søer respektive øst, Elizabeth i Union County i vest og Newark i Essex County i nordvest.


== Historie ==
Bayonne har fått sitt navn etter staden Bayonne i Frankrike. Bayonne ble kommune av typen township den 1. april 1861. Byrettighetene ble gitt i  1869 etter et vedtak av New Jerseys legislative forsamling som dessuten ble styrket av en folkeavstemning.


== Kultur og severdigheter ==
I skjønnlitteraturen er Bayonne blant annet kjent som det sted der den tegnede humorserien Ernie, skapt av Bud Grace, utspiller seg. Bayonne or også fantasy- og science fictionforfatteren George R.R. Martins fødeby.
Ved Upper New York Bay er minnemerket To the Struggle Against World Terrorism.


== Næringsliv ==
Byens næringsliv har tradisjonelt vært dominert av beliggenheten ved New York og New Jerseys havn, og Bayonne har fortsatt  en aktiv havn, blant annet for større cruiseskip, og en manufakturindustri og logistikkvirksomhet.


== Kjente personer fra Bayonne ==
Tammy Blanchard, skueespiller.
Clem Burke, trommeslager i gruppen Blondie.
Sandra Dee, skuespiller.
Martin Dempsey, general, USAs forsvarssjef.
Barney Frank, kongressmedlem fra 1981.
Joshua Gomez, skuepiller.
Frank Langella, skuespiller.
George R.R. Martin, fantasy- og science fiction-forfatter.
Dick Savitt, tennisspiller.
Victor J. Stenger, astrofysiker, filosof og forfatter.
Robert Tepper, sanger.
Zakk Wylde, heavy metal-musiker.


== Eksterne lenker ==
(en) Bayonne, New Jersey – kategori av bilder, video eller lyd på Commons 
Offisiell nettside